CELEX: 21997D0313(11)
Language: fi
Date: 1996-11-29 00:00:00
Title: ETA:n sekakomitean päätös N:o 70/96, tehty 29 päivänä marraskuuta 1996, ETA-sopimuksen yhteistyöstä muilla kuin neljän vapauden alaan kuuluvilla erityisalueilla tehdyn pöytäkirjan 31 muuttamisesta

Avis juridique important

|

21997D0313(11)

ETA:n sekakomitean päätös N:o 70/96, tehty 29 päivänä marraskuuta 1996, ETA-sopimuksen yhteistyöstä muilla kuin neljän vapauden alaan kuuluvilla erityisalueilla tehdyn pöytäkirjan 31 muuttamisesta  

Virallinen lehti nro L 071 , 13/03/1997 s. 0043 - 0043

ETA:N SEKAKOMITEAN PÄÄTÖS N:o 70/96,tehty 29 päivänä marraskuuta 1996,ETA-sopimuksen yhteistyöstä muilla kuin neljän vapauden alaan kuuluvilla erityisalueilla tehdyn pöytäkirjan 31 muuttamisesta ETA:N SEKAKOMITEA, jokaottaa huomioon Euroopan talousalueesta tehdyn sopimuksen, sellaisena kuin se on tarkistettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä `sopimus`, ja erityisesti sen 86 ja 98 artiklan,sekä katsoo, ettäsopimuksen pöytäkirja 31 muutettiin muun muassa 7 päivänä kesäkuuta 1994 tehdyllä ETA:n sekakomitean päätöksellä N:o 8/94 (1),on aiheellista ulottaa Media-ohjelmaa (1991-1995) koskevan sopimuksen osapuolten yhteistyö koskemaan myös Media II -ohjelmaa (1996-2000), jasopimuksen pöytäkirjassa 31 olevaa 9 artiklaa olisi tämän vuoksi muutettava siten, että siihen sisällytetään ohjelma Euroopan audiovisuaalisten teosten kehittämisen ja levityksen edistämiseksi (Media II - Kehittäminen ja levitys) (1996-2000) (neuvoston päätös 95/563/EY) (2) ja Euroopan audiovisuaalisen ohjelmateollisuuden ammattilaisten koulutusohjelma (Media II - Koulutus) (neuvoston päätös 95/564/EY) (3),ON PÄÄTTÄNYT SEURAAVAA:1 artikla Muutetaan sopimuksen pöytäkirjassa 31 oleva 9 artikla seuraavasti:1) Korvataan 4 kohdan ensimmäisessä lauseessa ilmaisu "seuraavasta yhteisön säädöksestä" ilmaisulla "seuraavista yhteisön säädöksistä".2) Lisätään 4 kohtaan luetelmakohdat seuraavasti:"- 395 D 0563: Neuvoston päätös 95/563/EY, tehty 10 päivänä heinäkuuta 1995, Euroopan audiovisuaalisten teosten kehittämisen ja levityksen edistämistä koskevan ohjelman täytäntöönpanosta (Media II - Kehittäminen ja levitys) (1996-2000) (EYVL N:o L 321, 30.12.1995, s. 25)- 395 D 0564: Neuvoston päätös 95/564/EY, tehty 22 päivänä joulukuuta 1995, Euroopan audiovisuaalisen ohjelmateollisuuden ammattilaisten koulutusohjelmien täytäntöönpanosta (Media II - Koulutus) (1996-2000) (EYVL N:o L 321, 30.12.1995, s. 33)."2 artikla Tämä päätös tulee voimaan 1 päivänä joulukuuta 1996, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle. Sitä sovelletaan 1 päivästä tammikuuta 1996.3 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa.Tehty Brysselissä 29 päivänä marraskuuta 1996.ETA:n sekakomitean puolestaH. HAFSTEINPuheenjohtaja(1) EYVL N:o L 198, 30.7.1994, s. 142(2) EYVL N:o L 321, 30.12.1995, s. 25(3) EYVL N:o L 321, 30.12.1995, s. 33